**אנטיגונה ניתוח המערכות**

**פרולוג – אקספוזציה**

אנטיגונה מספרת לאיסמנה אחותה על הצו שהוציא קראון לא לקבור את אחיהם פולינקס. אנטיגונה מתכוונת להפר את צו המלך ולקבור את אחיה. היא מתקוממת נגד הרעיון שאחיה לא יזכה לקבורה כדת וכדין ושנשמתו תידון לנדודי נצח. היא מבקשת את עזרת אחותה. איסמנה מסרבת לשתף פעולה ומציגה לה מספר נימוקים.

המקום: ארמון המלך תבאי. הזמן: לאחר המלחמה על העיר תבאי ומות האחרים פולינקס ואטאוקלס. הקונפליקט המרכזי: התנגשות בין שני עקרונות: 1. חוק המלך: מיוצג ע"י קראון – כל אזרח מחויב לציית לחוקי המלך כי בתקופת יוון העתיקה הם מבטאים את רצון האלים ונועדו לשמור על החברה ועל המדינה. 2. אנטיגונה מייצגת את הנאמנות למשפחה שהיא ערך חשוב מקודש ביוון העתיקה ובגללה מפרה את צו המלך. בהמשך המחזה נראה שאנטיגונה וקראון חושבים שהם פועלים ע"פ צו האלים. האלים קבעו שכל אדם זכאי לקבורה אך קראון נותן פרשנות לחוק האלים וקובע שמי שבגד בעירו, האלים לא ירצו לכבדו בטקס קבורה ראוי.

**הדמויות:**

**איסמנה:** בפרולוג איסמנה משתדלת לשכנע את אחותה אנטיטגנה, לפעול ע"פ צו שקבע קראון לא לקבור את פולינקס אחיהן. נימוקיה: 1. הן הנצר האחרון למשפחת אדיפוס, לטענתה משפחתה ספגה מספיק טרגדיות קשות ומרידתן במלך תגבה קורבנות נוספים. 2. היא מציגה את המגבלה שלהם כנשים שהרי בתקופת יוון העתיקה נשים נחשבות חסרות כוח מול הגברים. 3. איסמנה היא דמות משנית במחזה שבאמצעות אפשר להבין את הרקע למחזה ואת תפקידה העיקרי – להבליט את דמותה של אנטיגונה על דרך הניגוד. מדבריה של איסמנה אנו למדים עליה שהיא דמות ריאלסטית, היא מכירה במגבלותיהן ומבינה שהן חסרות כוח כנשים ולא יוכלו לצאת נגד חוקי המלך. היא צייתנית – היא מודעת לחשיבות קבורת אחיהן ולחשיבות כבוד המת ובכל זאת נענית לחוק המלך בגלל חולשתה כאישה וכאזרח החייב לציית לחוק. היא דמות כנועה ולא אידיאליסטית "אין לי כוח להתקומם על דין מלכות עם". למרות דבריה הקשים של אנטיגונה "עוד מעט אתחיל לשנוא אותך" היא מגלה אהדה וחרדה לגורלה של אנטיגונה. היא מנסה למנוע את הקבורה מאנטיגונה ומסרבת לשתף פעולה מתוך אכפתיות ודאגה לגורלה של אנטיגונה כי מבינה שתוצאות פעולתה יהיו הרות אסון.

אנטיוגנה היא דוחה את נימוקי אחותה וטוענת שהיא אינה ראויה להיות נצר למשפחת אדיפוס. אנטיגונה קיצונית בגישתה – בתחילה פונה לאחותה במילים "איסמנה אחותי היקרה" ולאחר שאיסמנה מסרבת לדרישותיה לקבור את אחיהן, היא מתנכרת אליה ומדברת על רגשי שנאה כלפיה ובהמשך היא אף מסרבת לקבל ממנה את עזרתה. הקיצוניות לשה מתבטאת גם בכך שאין לה שום פחד מהמוות." איני פוחדת מן הסכנה, אם מוות בה, בלב שלם אמות.." אנטיגונה אידאליסטית העקרונות המנחים אותה כבוד המשפחה וחוק האלים. היא מאמינה כי קבורת המת תזכה אותה בכבוד בגלל דבקותה בחוק האלים. היא עקשנית דבריה ההגיוניים של אחותה אינם משכנעים אותה, היא מבוצרת בעמדתה. היא אמיצה – היא אישה חסרת כוח אך אינה חוששת להתעמת עם המלך והמוות אינו מרתיע אותה.

הפורולוג מסתיים באי הסכמה בין האחיות – איסמנה מזהירה אותה מפני כישלון, אינה מסכימה לעזור לה בגלל הנימוקים שציינה. אנטיגונה דבקה בהחלטתה לקבור את אחיה פולינקס גם אם זה יהיה במחיר חייה.

**פרודוס (הופעת המקהלה באקספוזציה):**

המקהלה נותנת את הרקע לאירועים – מלחמת תבאי. המקהלה שרה שיר שמח על ניצחון תבאי במלחמה, היא מברכת את השמש שהופיעה כגואל וסנוורה את האויב. היא מתארת את הקרב של פולינקס וחילו שפשטו על העיר אך האלים הכשילו אותו בגלל גבהות ליבו ולשונו (חטא ההיבריס). **תפקיד המקהלה בפורודוס:** 1. בפורולוג נוצרה אווירה קודרת בגלל נחישותה ואופייה של אנטיגונה ובגלל העימות ללא פשרות בין שתי האחיות. בפרודוס המקהלה שרה שיר הלל לניצחון תבאי ובכך מרפה את המתח שנוצר שם. 2. היא מציגה את הרקע לעלילה – הקרב על תבאי החשוב להבנת העלילה. 3. היא מציגה את העמדה הדתית של המחזה – פולינקס נכשל כי חטא בחטא ההיבריס, לכן האלים הכשילו אותו. 4. בהמשך המקהלה מודיעה על הגעתו של קראון, היא שואלת לגביו : מה מצפה למלך תבאי? מדוע כינס את כול זקני העיר? מה זמם? בכך היא מכוונת את הקורא/צופה שייתן דעתו על שאלות אלה ובכך משמשת כצופה אידיאלי.

**מערכה ראשונה/תמונה ראשונה**

לתמונה זו שני חלקים: 1. נאום ההכתרה של קראון, מונולוג שבו מציג את השקפת עולמו. 2. דיאלוג בין קראון לבין הזקיף, המודיע על הפרת הצו שלו, מישהו העז לקבור את פולינקס.

**נאום ההכתרה של קראון:**

בפתיחת נאומו הוא מבקש את אמון זקני העם בו כפי שהיו מסורים למלך לאיוס, לאדיפוס ולשני בניו. קראון מנסה להצטייר כמלך אידיאלי מתיימר להיות דמוקרטי וקשוב לעם. מציג את עצמו כמלך שחשוב לו להיוועץ עם העם. הוא חוזר ומדגיש שטובת המולדת וטובת עמו חשובות לו יותר מכול ולכן פולינקס אשר יצא נגד עירו ורוצה לשפוך דם של בני עמו לא יזכה לקבורת כבוד. בהמשך הנאום, הוא מגלה את הצד העריץ והרודן שבו "זו מצוותי, זו דרכי.. " מי שייפר את מצוותו לא יזכה בכבוד ודינו למות. לעומתם, אלה המצייתים לו יזכו בשכר בחייהם ובמותם. בהמשך ניתן לראות את אופיו הרודני גם כאשר הוא מטיל מורה על הזקיף הבא להודיע על קבורת פולינקס ומאיים לתלות אותו אם לא יביא בפניו את מי שקבר אותו.

**הדיאלוג בין קראון לבין הזקיף (השומר)** תפקיד הזקיף בחלק זה: 1. להביא מידע לקראון שקברו את פולינקס למרות הצו שקבע. 2. הוא משמש כדמות משנית שתפקידה להאיר, להבליט צדדים שונים בדמותו של קראון – הוא עומד לפני קראון בחיל וברעדה, מתאר איך השומרים הטילו זה בזה את האשם, אך ניסו להוכיח את חפותם וניסו להתחמק מהבאת הבשורה לקראון. השומר מספר שגם נמנע מלבשר את הבשורה הקשה אך הוא עלה בגורל. הוא מתאר את הבהלה והשיתוק שאחזו בו בדרכו לארמון. כל זה מוכיח את אופיו העריץ של קראון אשר מטיל אימה על כולם. 3. הוא דמות קומית להרפיית המתח, לפני העימות הדרמטי בין קראון לבין אנטיגונה. דמותו קומית בהצטדקות שלו שוב ושוב שהוא לא עשה את המעשה עוד לפני שסיפר על הקבורה, בפטפוטו הרב שלא לצורך, בפחדיו ובעמידתו העלובה מול קראון. 4. תפקידו של הזקיף גם לשמור על אחדות המקום – הוא מוסר פרטים על האירועים שהתרחשו מחוץ לארמון שהצופה אינו יכול לראותם.

קראון שולח את **השומר** לתפוס את האשם בקבורה, ואם לא יביאו לפני המלך האשמה תיפול עליו והוא יענש. בסיום התמונה ראש המקהלה אומר "מלכי, ליבי חרד מאוד, אולי יד האלים הייתה במעשה?" בדבריו הוא רומז שאי הקבורה היא לא לפי צו האלים. קריאון בתגובה לדברי ראש המקהלה מנסה להצדיק את הצו וטוען שהוא נועד להגן על כבוד האלים – פולינקס זמם לבוז את היכל האלים ולשרוף אותו לכן האלים לא רוצים לזכות את הבוגד בהם בקבורה כדת וכדין. זהו למעשה המשגה הטראגי של קראון – הוא נותן פרשנות משלו לחוק האלים ובכך מתיימר להבין את דעת האלים. למעשה הוא כמו אנטיגונה, סבור שההחלטה שלו תואמת את רצון האלים. קראון מתגלה כחשדן מאוד בקשר למעמדו וסמכותו – "מסתודדים בעיר.. מורדי מלכות.. זוממים בסתר.." הוא חושד ששילמו לשומרים כדי לבצע את הקבורה וטוען "בצע כסף זה שורש כל חטאת.." הוא אימפולסבי, ממהר לכעוס דבר הבא לידי ביטוי בדבריו התוקפניים כלפי המקהלה וכלפי הזקיף. הוא מאיים על הזקיף ומכנה את המקהלה "עדת שוטים זקנים" בשל הבעת עמדתם.

**סטיסימון 1 (שירת המקהלה)**

המקהלה שרה על גדולתו ועל תפארתו של האדם, שבחוכמתו הרבה הצליח להתגבר על הים ועל גליו, הצליח לשעבד את האדמה לתועלתו, צד את העוף לשמים את חיות השדה ואת דגי הים, השיג סוסי הערבות ואת שור הבר והשתלט על פגעי מזג האוויר אך לנוכח המת המוות הוא אפסי ויכרע באין אונים. המקהלה מדברת גם על חטא הגאווה, ההתנשאות, ההיבריס – כאשר אדם לוקח על עצמו סמכות שהיא מעבר למעמדו וחש עצמו נישא ורם, דבר העלול להכשילו ולהביא למותו. יש לציין שחטא ההיבריס הוא אחת המתכונות של הגיבור הטראגי שמובילה אותו לאסון ולמפלתו הסופית.

**מערכה שניה/תמונה שניה**

לתמונה זו שלושה חלקים: 1. דיאלוג בין קראון לבין הזקיף. 2. העימות בין קראון לאנטיגונה 3. העימות בין קראון, אנטיגונה ואיסמנה בתמונה זו נמצא הקונפליקט המרכזי של המחזה – העימות בין אנטיוגנה לקראון.

**הדיאלוג בין קראון לזקיף:**

לאחר שבמערכה הקודמת קראון איים עליו שאם לא יביא את האשם בקבורה הוא עצמו ייפגע, השומר מביא מידע מדויק – אנטיגונה היא זו שקברה את פולינקס. הזקיף חש רגשות מעורבים בקשר ללכידת אנטיגונה – מצד אחד הוא שמח על שהציל את נפשו אך מדבריו נראה שהוא מצדיק את מעשיה. הוא מתאר את הסופה שהתחוללה לאחר שהורידו את העפר מעל גוויית פולינקס ובכך רומז שהוצאת המת אינה על פי צו האלים. אח"כ הוא מתאר את אנטיגונה כציפור אשר שכלה את גוזליה הרכים ומפרט את פעולותיה שהן על פי חוקי הדת . תפקיד הזקיף: א. הוא מביא מידע מדויק על קבורת המת ובכך שומר על אחדות המקום- שהצופה יידע מה מתרחש מחוץ לארמון. ב. גם כאן הוא חושף את זהותו הרודנית של קראון כפי שראינו במערכה א. ג. הוא מייצג בעקיפין את התמיכה באנטיגונה.

**הדיאלוג בין קראון לאנטיגונה:** קראון ניצב בפני קונפליקט טראגי, בין תפקידו הציבורי כמי שאחראי על החוק והמדינה לבין המישור המשפחתי. מצד אחד – הוא מייצג את החובה למדינה ולכן חייב להעניש את פורעי החוק גם אם זו בת משפחתו. מצד שני, אנטיוגנה היא אחיינית שלו, נצר אחרון לבית אדיפוס וכן ארוסתו של בנו הימון ופגיעה בה היא במשפחתו.

זו דילמה טראגית כי לכל צד שיפנה יצא מובס – כשומר על חוק המדינה יצטרך לפגוע בבת משפחתו ואם יכריע לטובת משפחתו יראה בעיני כול כשליט שעושה אפליות למען מקורביו. משום כך, קראון מנסה לתת לאנטיגונה פתחי נסיגה, מנסה להביאה לידי הכחשה במעשה. הוא שואל אותה "האם תודי"? אנטיגונה אינה מכחישה. קראון מנסה לתת לה פתח נסיגה נוסף כאשר שואל אותה " האם הגיע לאוזנייך צו המלך?" בתקווה שתכחיש ושוב כצפוי אנטיגונה אינה מחפשת נסיגה ומודה ששמעה על האיסור. אילו הכחישה שידעה קראון היה יכול למצוא דרך לסלוח לה אולי היה פוטר אותה מהעונש ופותר את הדילמה הטראגית שניצבה בפניו. מכאן ואילך קראון דבק בשלטון יוצא נגדה עד חורמה גם אם מדובר בקרובת משפחתו.

אנטיגונה מייצגת את חוק האלים טוענת שהעזה להמרות את חוק המלך מכמה סיבות עקרוניות: 1. העיקרון המנחה הוא צו האלים שעל פיו כל אדם זכאי לקבורה, לטענתה חוק האלים הוא בעלי עוצמה נצחיים ובניגוד להם "עוצמתך כאין וכאפס אל מול חוק אלוה" ולכן היא נאמנה לחוק האלים. 2. היא מציגה גם נימוק רגשי – אישי – היא איבדה את הטעם לחיים ומעדיפה למות מאשר לדעת שנשמת אחיה לא תנוח לעד בגלל אי קבירתו. 3. לטענתה היא עשתה חסד של אמת כאשר קברה את המת וכל העם מצדד בה אך פוחד לדבר בגלל קראון. 4. "חלקי באהבה לא באיבה" כלומר כל מניעיה הם מאהבה. היא מתחצפת למלך הכול יכול לעיני הזקנים באומרה "הכסיל שופט אותי כאולתו" במילים אחרות היא מכנה אותו טיפש. דבריה חושפים אותה כדמות עקשנית בלתי מתפשרת וקיצונית עד כדי עיוורון. קראון מדבר בשם המדינה טוען שהיא חטאה חטא כפול "הפרה חוק וגם חרצה לשון" היא חייבת לציית לו כנתינה והפרת חוק תוביל אותה למותה ללא התחשבות בכך שהיא בת משפחתו.

**הדיאלוג בין קראון אנטיגונה ואיסמנה**

איסמנה בחלק זה שונה מהופעתה בפורולוג. איסמנה מתערבת ומנסה לקחת את האשמה על עצמה "אני אשמה" כאן היא מתגלה כדמות אמיצה, אקטיבית המוכנה לשאת בעונש על מעשה שלא עשתה למען אחותה היקרה לה מכול.

הסיבה לשינוי שחל בה: היא אוהבת את אחותה ואינה מוכנה לעזוב אותה בשעת צרה – דבר המלמד על חשיבות הנאמנות למשפחה שהוא ערך מקודש ביוון העתיקה. איסמנה אולי חשבה שאם תצטרף לאחותה קראון לא ירצה לפגוע בשתיהן. קראון בתגובה אומר בזלזול "אחות יוצאת מדעתה והשנייה חסרת דעת" איסמנה מנסה לרכך את קראון באומרה "היא כלת בנך" תשובת קראון מעידה על אטימתו הרגשית "ימצא חלקה אחרת לחרוש בה". גם כאשר ראש המקהלה מתערב ושואל אם יש פתח להציל את אנטיגונה תשובת קראו "יש םתח, רק שאולה יציל אותה" רק המוות יציל אותה. התמונה מסתיימץ בדברי קראון שיכלאו את האחיות שלא יברחו מהמוות.

**סטיסימון 2**

שירת המקהלה כאן היא בנושא גורל ואופי שהם מוטיבים חזקים במחזה. על הגורל הם אומרים אין מנוס מנקמת האלים קללתם עוברת מדור לדור כמו סופה גועשת וקללה זו רודפת את צאצאיו זה רצון זאוס וגורל משפחת אנטיוגנה נקבע מראש. על האופי הם אומרים אומנם הגורל נקבע על ידי האלים אך יש להוסיף על כך את האופי בכך הם רומזים שאנטיגונה חוטאת בחטא ההיבריס.

**מערכה 3 – ההסתבכות בשיאה**

הקונפליקט המרכזי חודר למערכת המשפחתית והוא מתקיים בין קראון לבנו הימון. הדיאלוג מתרחש בשלושה שלבים:

בשלב הראשון נראה שהשנים באותה דעה - הימון מנסה לרכך את קראון בדרכי נועם כי הוא יודע שאביו אינו אוהב שמתנגדים לו. "אבי אני שלך, אתה מורה דרכי באמונה ותבונתך מושלת בחיי..". קראון מרוצה מדבריו של הימון , הוא שמח שבנו לא התפתה לדברי אישה ושאהבה לא סנוורה אותו. הוא פונה להימון ואומר לו שעליו לוותר על אנטיגונה משום שהוא יורש העצר והוא צריך לראות את טובת העם תחילה. מתוך חלק זה של הדיאלוג, ניתן ללמוד על קראון שהוא מקדש את דבריו בעקשנות, גם אם הוא לא צודק, הוא לא מוכן להרהר בהם, הוא מכבד קשרי משפחה, לא מוכן להבין את נאמנות לאנטיגונה למשפחתה ולא מוכן לוותר לה בגלל שהם קרובי משפחה. **בשלב השני,** הימון תוקף את אביו ויש לו שלוש טענות: 1. קראון יושב מרוחק מהעם ולכן הוא לא יודע מה העם חושב, לטענתו העם רוכש כבוד לאנטיגונה על מעשיה. 2. הימון מבקש מאביו שיאמין לו שהוא בנו ורוצה רק את טובתו, גם אדם חשוב עלול לטעות וחכם הוא מי שלא מתבייש להודות בטעותו ולכופף את ראשו בפני החוכמה. 3. באמצעות שני משלים –הוא מנסה להסביר את טענותיו: משל אילן – בעת סופה, האילן ישרוד רק אם יתכופף ויתגמש עד חלוף הסערה – כך צריך לנהוג גם קראון. משל הספן – בעת סופה – הספן מרופף את מפרשי הסירה פן יתהפך. קראון מתעלם בכוונה מנימוקים רגשיים בהקשר לאהבתו לאנטיגונה כדי לחדד בפני אביו את הטיעונים האידיאולוגיים.

לטענת קראון, אם יסלח לאנטיגונה יראה בעיני עמו כעושה אפליה, פריצת החוק תביא לפריצות והפקרות ולכן הוא חייב להענישה, לטענתו צו השליט הוא קודש קודשים בין אם יצדק ובין אם ישגה", טענתו השוביניסטית "לכן נשמור על חוק ולא נסטה מדרך הישר בגלל אישה סוטה ואפ ליפול – רק מידיו של גבר.." **בשלב השלישי** העימות מחריף - הימון מודיע לבנו שרק הוא ישלוט בעיר, קראון מכריז כי המדינה היא רכושו, הוא מאשים את בנו שהוא מושפע מאישה, הימון טוען שהוא מבקש להגן על כבוד אביו. הימון מאיים ואומר שמותה של אנטיגונה יגרור מוות נוסף – מותו. לאחר הויכוח הימון יוצא כשהוא מבטיח שלא יראה יותר את אביו. לקראון אכזבה כפולה: בהתחלה חשב שבנו איתו אך טעה. הוא כועס שכן הביקורת מצד בנו דבר הנחשב למרידה באותם ימים. הימון שהגיע מתוך כוונה לשכנע את אביו בהיגיון, אינו שולט בעצמו והם מעליבים אחד את השני. בסוף התמונה השניה קראון שולח את אנטיגונה בליווי השומרים לתוך הארמון, הוא קורא למשרתים להוציא את אנטיגונה ולהגלותה למדבר שם יכלאו אותה במערה ויתנו לה מעט מים ולחם. הוא עושה זאת כדי שאשמת מותה לא תיפול על אנשי העיר, היא תוכל להתפלל שם לאלים ואם האלים ירצו הם יצילו אותה. קראון מבין שאין צדק מוסרי בצו שלו אבל הוא מנסה להתחמק מאחריות. **תפקידו של הימון כדמות משנית:** הימון לא נוקט דרך פעולה כלשהיא, לא מנסה להבריח את אנטיגונה, לא מנסה להמריד את העם או לשכנע את המקהלה לעשות משהו. כל פעולתו מסתכמת בוויכוח עם אביו. תפקידו כדמות משנית הוא להציג את השקפת עולמו של קראון ולחדד את הניגוד בין מעשה אנטיגונה לצו שהוציא אביו. הימון מציג עמדה רגשית, הוא מציג את המצפון האנושי, את דעת העם ואהבתו לאנטיגונה. יש לו בנוסף תפקיד בקידום העלילה, הוא מכעיס את אביו וגורם לו להוביל את אנטיגונה למערת הקבר.

**אודה 3 –**

הפעם המקהלה שרה בנושא אהבה. בתמונה הימון לא הזכיר את אהבתו לאנטיגונה כדי להדגיש את הערכים ואת הדמוקרטיה כדי שאביו לא יבוז לו על כך שאהבת אישה מנווטת אותו. קראון מאשים אותו שכל הנימוקים האידאולוגיים כביכול שציין חסרי טעם ונועדו לשרת את אהבתו לאנטיגונה. המקהלה כאן רומזת שמניעיו של הימון אכן רגשיים ולא כפי שניסה להכחיש . המקהלה טוענת שהאהבה קשה כשאול, תמורתה עשיר ייתן את כל הונו. האהבה יכולה לסכסך בין אבות לבנים ואפרודיטה אלת האהבה אינה מרחמת ומשחקת בלב האוהבים. בהמשך ראש המקהלה מגלה אהדה כלפי אנטיגונה ואומר שלבו נסער על אנטיגונה המובלת אל סופה המר.

**מערכה רביעית**

המערכה הרביעית עוסקת במצבה של אנטיגונה טרם כליאתה בידי קראון. אפשר לראות את השינוי שחל בה, מתגלים בה צדדים אנושיים. עד כה הצטיירה אנטיגונה כדמות אמיצה, חסרת כל פחד אך כפי שהמקהלה אמרה באודה ראשונה – גם הגיבור שבאדם, פחדי המוות יכריעו אותו. על פי היכרות קודמת אתה, ציפינו שתובל למותה בראש מורם, אך כיוון שדמות טראגית חיבות להיות בה תכונות אנושיות, פחדיה מפני מותה מצגים את הצד האנושי שלה ומביאים את הקורא להזדהות איתה. בדבריה יש נימה טראגית, היא מבכה את גורלה ומבקשת רחמים. היא אבלה על אובדן חייה, על כך שלא תוסיף לראות את אור השמש ושלא תינשא לאהובה הימון. היא סובלת ומיוסרת אך אינה מתחרטת ואף מצדיקה את המעשה שעשתה שהיה כדת וכדין. אנטיגונה משווה את עצמה לניובה, בתו של האל טנטלוס (העליבה את אם אפולו ולכן הפכה לסלע דומם), היא רוצה שיראו אותה כאומללה כניובה. המקהלה נוזפת בה על כך שהעזה להשוות את עצמה לניובה שהייתה בת אלים ואילו היא רק בת אדם, לכן עליה לדעת את מקומה ולא לחטוא בחטא היבריס נוסף. גם כאן מופיע מוטיב הגורל מול האופי. אנטיגונה תולה את ייסוריה בקללה שרודפת את משפחתה המקהלה טוענת שאופייה של אנטיגונה הוא זה שגרם למצבה והיא בחרה בגורל זה "בחרת במו ידיך דמך בראשך". – ההיבריס הראשוני שלה כשחיללה את צו המלך הוא זה שמוביל אותה לסופה המר. אנטיגונה עוזבת את הבמה בכעס על שהמשפט שלה עוות בשל דבקותה בצו האלים , היא חשה בדידות עצומה, כעס על כולם ובמידה מסוימת גם על האלים.

**אודה 4 – קינת המקהלה על אנטיגונה**

כאן המקהלה מנחמת את אנטיגונה המובלת למותה. המקהלה מציגה סיפורי מיתולוגיה ודרכם מנסה לומר לאנטיגונה שתבטח באלים שיסיעו לה וכן, בני אנוש אינם יכולים לשנות את הגורל שהאלים יעדו להם, מה שמשרת את המסר הדתי של המחזה – אין אפשרות לשנות את הגורל הסיפור הראשון – אביה של דנאה כלא אותה במגדל גבוה שלא תוכל להרות אך זאוס המטיר עליה גשמי פוריות והחיה ממנו זרע – בכך המקהלה רוצה לומר לאנטיגונה שאם תשים מבטחה באלים הם יבואו לעזרתה. הסיפור השני – בן דריאס הגאה חטא לאל דיוניסוס (מנע את החגיגות לכבדו) ונענש בשיגעון – בכך המקהלה רומזת שפגיעה באלים תגרור עונש מצדם. הסיפור השלישי – אמם החורגת של בני פינאוס חולת איבה וזעם ניקרה את עיניהם גם גורלם נגזר על ידי האלים.

**מערכה מס' 5**

במערכה זו מופיע הנביא העיוור טירסיאס, המתעמת עם קראון. הוא אומנם עיוור אך ניחן בראיה פנימית. טירסיאס מביא את הבשורה הדתית שיש לקבור את פולינקס. הוא אומר לקראון שהאלים אטמו אוזניהם לתפילת העם ולא נענו לקורבן שהקריב כיוון שבמות המזבח טומאו ע"י עופות וטרף כלבים שהשליכו שם מבשר גופתו של פולינקס. אי היענות האלים לקורבנות מוכיח שנעשה חטא, לכן ההרמוניה בין האלים לבין העם הופרה. טריסיאס רומז לקראון שהוא למעשה חטא כי לקח את חוק האלים לידיו. טירסיאס שרוצה בטובת קראון ולא בהענשתו מנסה להוכיח שעדין לא מאוחר מידי "הו בני השב דרכיך" קראון אינו חוזר בו, לא נכנע, יתרה מכך, הוא פוגע בנביא טירסיאס כשאומר לו שבעבור נבואתו הוא מקבל שוחד וכסף הוא המניע אותו "אתה אומנם חוזה אך לממון עיניך". כאן ההיבריס של קראון כפול: היבריס דתי – פגיעה בנביא שהוא שליחם של האלים ונציגם, היבריס אנושי – הוא פגע באדם נכבד זקן ובעל ניסיון. בקטע זה אפשר ללמוד כמה דברים על קראון: הוא חשדן, אפילו בנביא, חש מאוים, מרגיש נרדף, כאילו מסים לערער את שלטונו באמצעות הנביא מה שמלמד על חוסר בטחונו, הוא ממשיך בעקשנות ואנו מוכן לקבל דעה שונה משלו ואינו מוכן לשמוע שאולי טעה. טירסיאס כשרואה את עמדתו המתנשאת של קראון מנבא לו נבואת זעם שבביתו ישלוט המוות, שמו יהיה מקור לשנאה בכל הארץ והעם ימרוד בו. הוא מאשים את קראון בשני חטאים: 1. הוא קבר את אנטיגונה בעודה בחיים. 2. הוא מנע את קבורת פולינקס ובכך הפר את צו האלים. **תפקידו של טירסיאס :**

הוא נציג האלים, מייצג את חוקי הדת, הוא דמות מחנכת הדורשת את הצדק ואת האמת, חרד לעתידו של קראון כאדם וכמלך ורוצה בשלום העיר – לכן מביא את הבשורה הדתית שיש לקבור את פולינקס. הוא מכריע בקונפליקט המרכזי במחזה שבין אנטיגונה וקראון בכך שמצדיק את אנטיגונה שפעלה נכון. הוא מנסה לשכנע את קראון לסגת מהחלטתו בשני עניינים – לקבור את פולינקס וכן לא להעניש את אנטיגונה אך הוא אינו מצליח לשנות את מהלך הטרגדיה בגלל עקשנות של קראון.

קראון לראשונה מגלה רגשות אנושיים של פחד וחרדה בגלל נבואת הזעם. המקהלה אומרת לו שחזונות הנביא טירסאס תמיד התגשמו ולכן היא מציעה לו: לשחרר את אנטיגונה והבא את פולינקס למנוחות.

**פאיאן – שירת המקהלה בסיום:**

שירת המקהלה עליזה במיוחד משום שהיא חושבת שקראון יפעל לפי עצתה. השירה האופטימית מדגישה באופן חריף את האסון שיבוא אחר כך.

**אכסודוס: סיום המחזה**

כאן השליח בא לבשר על התאבדות אנטיגונה והימון.

השתלשלות האירועים הטראגים במחזה: השליח מספר למקהלה ולאורידיקה את מה שאירע מחוץ לארמון. קראון ממהר לקבור את פולינקס. הוא והשליח מטהרים את גופתו שנקרעה לגזרים ע"י הכלבים והעופות, שורפים את שריד גופתו וטומנים את אפרו. לאחר קבורתו ממהרים להגיע לכלאה של אנטיגונה כדי להוציאה ושומעים את קול בכיו של הימון על אנטיגונה שתלתה עצמה ונחנקה. הימון רואה את אביו, יורק בפניו שולף חרבו כדי להמיתו אך קראון נסוג ובחרונו, הימון אוסף את אנטיגונה המתה בחיקו נופל על חרבו ומת. אורידיקה יוצאת בדומיה ולאחר מכן היא גם נופלת על חרבה ומתאבדת. השליח אומר שהיא עמדה ליד המזבח ולפני נפילתה קיללה את קראון – רוצח ילדיה (מתברר שהיה להם בן נוסף שגם הוא מת).

המשגה הטרגי של קראון: המקהלה הציעה לקראון קודם לשחרר את אנטיגונה ואח"כ לדאוג לפולינקס השיקולים לכך: לדאוג קודם לחי ואח"כ למת וכן בגלל אופיה של אנטיגונה העלולה לשלוח יד בנפשה. קראון משנה את סדר הפעולות קודם קובר את פולינקס כדי להסיר את כעס האלים ממנו ואח"כ הולך לשחרר את אנטיגונה. התוצאה של שינוי הסדר היא שרשרת של התאבדויות, אנטיגונה, הימון ואשתו – בדיוק כפי שחזה הנביא. כאן קראון מגיע לידיעת ההיבריס שלו שהוביל לאובדנו. הוא מודה שכל האשמה היא בו " אני אשמתי לא אתה, דמך בראשי זו האמת.." כאן למעשה משתמע המסר החינוכי של הטרגדיה – הגאווה עלולה להפיל אפילו מלך ועל בן אנוש להישמע לחוקי האלים פן יתרחשו זוועות. **בסוף המחזה המקהלה מסכמת את המסר החינוכי של המחזה:**

"סוף דבר הכול נשמע שמחת אדם תיכון רק בחוכמה והחכמה היא ביראת אלוה גאה ורם ישפיל עדי עפר לעת שיבה יקנו מוסר ודעת" – על האדם לפעול בחוכמה- אנטיגונה וקראון לא פעלו כך. על פי צו האלים - המסר המרכזי הדתי של המחזה. הגאווה היא שורש הרע המוביל לאסונות קראון ואנטיגונה חטאו בחטא ההיבריס וזה הוביל לסוף הטראגי. אדם מבין זאת רק לאחר המעשה.

לאחר שקראון מגיע לידיעה ומקבל את עונשו, המערכת שבה לתיקונה והמחזה מסתיים באישור מחדש של ערכים. הצופה חש קתרזיס – הקורא חש פורקן שהושג הצדק – פולינקס נקבר, קראון שילם על חטאו. בשלב זה חשים חמלה על קראון שהבין את טעותו ועל אנטיגונה שהתאבדה.